 Akizungumza na gazeti hili jana Katibu Msaidizi wa Chama cha Magongo Tanzania (THA), Mnonda Magani alisema timu hiyo ina vijana wengi wa shule kutoka shule za sekondari na vyuo kutoka mikoa ya Arusha, Kilimanjaro, Tanga, Lindi na Dar es Salaam.Alisema Tanzania itawakilishwa na timu mbili ya wanawake na wanaume ambapo lengo ni kuhakikisha wanafanya vizuri kwenye mashindano hayo, ili kuwakilisha Afrika kwenye mashindano ya Olimpiki.“Tumeshapata vijana wengi na tunaendelea kuwapa mafunzo kwenye viwanja tofauti vya Magereza na JK Park ambapo baadaye tutawachuja ili wabaki 30 tunaowahitaji kwa ajili ya kuwakilisha Namibia,”alisema.Alisema changamoto kubwa iliyopo ni namna ya kuwapata vijana hao kila siku kwani wengi ni wanafunzi na wanaendelea na masomo hivyo, muda wao mkubwa wa mazoezi ni Jumamosi na Jumapili.Magani alihimiza serikali kuona jukumu la kusaidia katika maandalizi kuelekea michuano hiyo ili kutimiza lengo lao la kufanya vizuri na kushiriki Olimpiki baadaye mwaka huu.